Herêma Baxozê ya başûr-rojakewtena Hecînî de, çarçiwaya operasyonanê peyênan ê Hêzanê Sûrîyeya Demokratîke (QSD) de vizêr bişewe ra nata şerê giranî virazênê.
Goreyê hayîdarîyanê ke herême ra ameyî girewtene, şerwananê QSD’yî qasê 2 kîlometreyan aver şîyî û operasyonanê xo domnenê.
Fermandaranê QSD’yî yê ke wareyê operasyonî de yê xeberberê ANF’yî yê herême ra vat ke tena wareyêk qasê 3 kîlometreyî destê çeteyanê DAÎŞ’î de mendo.
Şerê herême bi çetinî dewam keno.
Dimayo ke 20 hezarî sivîlî herême de destê DAÎŞ’î ra ameyî xelisnayene, Hêzanê Sûrîyeya Demokratîke (QSD) vizêr da zanayene ke ê dest bi operasyonê peyênî yê seba qedînayîşê DAÎŞ’î kenê.
